אני מסכים שהדיון ייערך ללא נוכחות העוררים.
אני חוזר על הבקשה ואבקש להשלים טיעוניי לאחר שאשמע את עמדת ב"כ המשיבה.
לשאלת בית המשפט, מר שי כהן וראש צוות החקירה, שוחחו עם מז"פ ואני מגישה את התשובה שלהם בכתב. מסומן מש/1 . כך גם שוחח מר ליאור פולק עם ראש הצוות, שוחח עם מעבדת טביעות אצבע ולא נמצאו ט"א של מי מהחשודים על הראיות שנתפסו בעת החיפוש. יחד עם זאת, אנחנו מחכים לתוצאות בדיקות הדי.אן.איי שייתכן שיקשרו בין הממצאים בזירה לבין החשודים, ותוצאות ראשוניות יתקבלו, כפי שנאמר לנו, ביום ראשון.
לשאלת בית המשפט, על פי דברי רפ"ק אלדד אלישיב, מפקד היחידה, הוא נכח בעת ביצוע הפשיטה, היו בין 3-4 נשים מבוגרות, עוד נער כבן 17 שהוא בנו של אחד החשודים, שהיה בתוך הבית, והוחלט שלא לעצרו. כן, היו שם עוד כמה ילדים קטנים במתחם.
מבקש לומר כי צו החיפוש הוצא ביום 12.8.13, אז עצרו אותם ואת החיפוש הם עשו ביום 27.8.13. המתחם בשטח 25 דונם.
שיהיה ברור למשטרת לוד, אנחנו בעד חקירה ורוצים חקירה, אבל אי אפשר לעצור 7 אנשים כמקשה אחת. עו"ד פרנטי שהופיע בישיבה הראשונה אמרו לו שאם הוא היה בשטח באותו יום גם אותו היו עוצרים.
לעניין הבחנה בין העוררים – העורר 1 גר שם כמו עשרות אנשים שהמשטרה מאשרת שהוא גר שם, הוא היה בביתו כאשר פרצה המשטרה לשם. העורר 2 לא נמצא שם אלא הסתובב בשטח, שהוא בגודל 25 דונם. איני יודע מה העורר 2 עשה שם. בדיון הראשון הוא גם היה ב"קריז" ולא הביאו אותו.
לגבי העורר 3 – פיראס, המשטרה עצרה אותו. את סובחי אביו המשטרה לא לקחה ולא עצרה וגם הוא היה בשטח.
לא ברור לי למה החליטו לעצור את זה ולא לעצור את השני.
את אחיו של פיראס עצרו ואת האחים האחרים לא לקחו לחקירה.
לפחות שיחקרו חקירה ראשונה והם לא ביצעו זאת.
איימן לא מתגורר במתחם אך הוא היה במתחם וגם הוא נתפס. מדובר בתקופה של אחרי הרמדאן ואנשים מגיעים. אלו שטחים פתוחים, מתאספים, מדליקים נרגילה ומדורה.
בגלל שביום 27.8.13 השבעה ישבו יחד או לא יחד, היו שם, אז עצרו אותם. ואם זה היה ב- 26.8.13 אז היו עוצרים אנשים אחרים?
אם היו ט"א לא הייתי כלל מגיש ערר. איפה שצריך להגיש ערר, הגשתי והצלחתי. זה שהנשק נתפס ורשום בחצרות של 25 דונם, את זה כותב איש המשטרה, הוא לא רושם בדיוק היכן נתפס הנשק, אצל אברהים או איימן או פיראס למשל.
חברתי הצהירה שאין ט"א ויש פרופילים שכתב החוקר מזכר כי מדובר ב- 150 איש. אם יתגלה ט"א או די.אן.איי של מי מהחשודים הללו, אני אסכים למעצר.
לאחר ששמעתי המלצת בית המשפט, אני אסכים להארכת המעצר עד ליום ראשון הקרוב, ובמידה ולא יהיו תוצאות די.אן.איי ראשונות, שופט השלום ישקול שחרור.
לאור דברי הצדדים דלעיל, המעצר יוארך עד ליום ראשון, 8.9.13, שעה 12:00, וזאת לאור הצהרת ב"כ המשיבה שעד מועד זה תהיה אינדיקציה ראשונית לבדיקות הדי.אן.איי.
היה כי האינדיקציה הראשונית תצביע על כך שלא נמצא די.אן.איי של מי מהחשודים, כי אז ישקול שופט המעצרים שחרור בתנאים.
ניתנה והודעה היום כ"ט אלול תשע"ג, 04/09/2013 במעמד הנוכחים.